Kalle Tamra

Kalle Tamra (19. november 1932 – 18. jaanuar 2026) oli eesti muusikapedagoog.

Ta oli lõpetanud 1971. aastal Tallinna Riikliku Konservatooriumi muusikateaduse erialal (Helju Tauki õpilasena).Eesti Muusika- ja Teatriakadeemia lõpetajad

Ta töötas Vanemuise teatri kooriartistina ja Tartu I Muusikakooli muusikaajaloo õpetajana. 

1961. aastal asutas ta Abja Laste-Muusikakooli ja oli aastatel 1961–1965 selle direktor.Heiki Vungi. 50 aastat muusikaharidust Abja Muusikakoolis. Maaleht, 25.11.2011 Aastatel 1966–2003 oli ta Viljandi Muusikakooli direktor.

Aastatel 1989–1993 oli ta Viljandi linnavolikogu liige.

Ta on koostanud muusikakoolidele õppekavu ja valmistanud õppevahendeid. Ta on ka Viljandi Kammerkoori asutaja. 

Aastatel 1992–1994 oli ta Eesti Televisiooni saatesarja "Vahva mees, kes pilli teeb" saatejuht.ERR arhiiv. Vahva mees, kes pilli teeb

Tunnustus
1989 Eesti NSV teeneline kultuuritegelane
1992 Viljandi linna kultuuripreemia
2004 Valgetähe IV klassi teenetemärk
2007 Viljandimaa vapimärk
2021 Kultuurkapitali Viljandimaa elutööpreemia

Isiklikku 

Tema vanem poeg Tonio Tamra on vedanud vastutusrikkaid muusikaga seotud hoonete ehitusprojekte ja jätkas pärast isa pensionile jäämist aastatel 2003–2022 Viljandi Muusikakooli juhtimist. Aastatel 2022–2024 oli ta Viljandi abilinnapea. 

Keskmine poeg, fagotimängija Kulvo Tamra on endine Vanemuise kontserdimaja juht ja orkestrant. 

Kalle Tamra venna Ako poeg Kait Tamra on laululooja ja viiuliõpetaja.

Viited

Välislingid
 Dünastia. Tamrate kirglik muusikaperekond; Klassikaraadio
 Lahkus pikaaegne koolidirektor ja teenekas muusikaelu edendaja; Sakala, 19.01.2026

Kategooria:Eesti muusikapedagoogid
Kategooria:Viljandi maakonna koolijuhid
Kategooria:Eesti Muusika- ja Teatriakadeemia vilistlased
Kategooria:Eesti NSV teenelised kultuuritegelased
Kategooria:Valgetähe IV klassi teenetemärgi kavalerid
Kategooria:Sündinud 1932
Kategooria:Surnud 2026